**Tobias Lennart Vilhelm Lindberg** (s. 22. heinäkuuta 1995 Tukholma, Ruotsi) on ruotsalainen jääkiekkoilija.

Ura
---

### Seuraura

Lindberg on Enebybergs IF:n kasvatti. Hän siirtyi juniorina sittemmin SDE HF:ään, jossa Lindberg voitti kauden 2010–2011 päätteeksi U16 SM:n mestaruuden. Kaudeksi 2011–2012 hän siirtyi Djurgårdens IF:n J18-junioreihin. Kaudella 2012–2013 Lindberg nousi seuran J20-junioreiden varakapteeniksi. Hän pelasi osan kaudestaan myös Djurgårdenin J18-joukkueessa ja voitti J18 Allsvenskanin kevään 2013 pudotuspelien piste- ja syöttöpörssin tehoilla 4+10=14. Lindberg debytoi kauden aikana myös miesten peleissä pelattuaan Ruotsin toiseksi korkeimmalla sarjatasolla HockeyAllsvenskanissa viisi runkosarja- ja yhden Kvalserien-ottelun tehden yhden syöttöpisteen.

Ottawa Senators varasi Lindbergin neljännellä kierroksella 102. pelaajana NHL:n varaustilaisuudessa 2013. Hän pelasi kauden 2013–2014 pääosin Djurgårdenin J20-junioreissa ja sai tililleen kolme Allsvenskan-ottelua. Kesällä 2014 OHL-joukkue Oshawa Generals varasi Lindbergin 46. pelaajana CHL:n varaustilaisuudessa. Hän siirtyi joukkueeseen kaudeksi 2014–2015, jolloin Lindberg oli Generalsin toiseksi paras maalintekijä ja kolmanneksi paras pistemies tehoilla 32+46=78. Hän voitti OHL:n mestaruuden, J. Ross Robertson Cupin. Memorial Cupissa Lindberg oli joukkueen paras maalintekijä ja jakoi Generalsin sisäisen pistepörssin voiton Michael Dal Collen kanssa tehoilla 3+2=5. Hän jakoi myös joukkueen sisäisen tehotilaston voiton Dakota Mermisin kanssa lukemalla +5.

Kesäkuussa 2015 Lindberg teki kolmivuotisen tulokassopimuksen Ottawa Senatorsin kanssa. Hän aloitti kauden 2015–2016 AHL-joukkue Binghamton Senatorsin vahvuudessa. Helmikuussa 2016 Ottawa kauppasi Lindbergin, Milan Michálekin, Jared Cowenin, Colin Greeningin ja kesän 2017 toisen kierroksen varausvuoron Toronto Maple Leafsiin vaihdossa Dion Phaneufiin, Matt Frattiniin, Casey Baileyyn, Ryan Rupertiin ja Cody Donagheyyn. Lindberg siirtyi jatkamaan kauttaan AHL-joukkue Toronto Marliesiin. Hän debytoi kauden aikana kuitenkin myös Maple Leafsin NHL-joukkueessa, jossa hän pelasi ensimmäisen ottelunsa 31. maaliskuuta 2016 vieraissa Buffalo Sabresia vastaan. Lindberg sai ottelussa jääaikaa 18.31 minuuttia. Hän sai myös syöttöpisteen Brooks Laichin tekemään maaliin. Lindberg pelasi Maple Leafsissa kuusi runkosarjaottelua tehden kaksi syöttöpistettä, kunnes hän palasi joukkueen NHL-kauden päätyttyä jatkamaan kauttaan Marliesiin.

Lindberg vietti koko kauden 2016–2017 AHL-liigassa. Toronto kauppasi hänet NHL:n laajennusvarauksen jälkeen uuteen joukkueeseen Vegas Golden Knightsiin vaihdossa Calvin Pickardiin. Lingberg aloitti kauden Las Vegasin farmijoukkueessa Chicago Wolvesissa, mutta pelaajakauppojen takarajalla hänet kaupattiin kolmen joukkueen vaihtokaupassa Pittsburgh Penguinsiin. Pittsburgh lainasi Lindbergin takaisin Vegasiin ja hän pelasi kauden loppuun Wolvesissa.

Lindberg aloitti kauden 2018–2019 Pittsburghin farmijoukkueessa Wilkes-Barre/Scranton Penguinsissa. Hän siirtyi joulukuussa pelaajakaupassa Ottawa Senatorsiin ja ehti pelata seuran farmissa Belleville Senatorsissa pelaajasiirtojen takarajaan helmikuulle, jolloin hänet kaupattiin jälleen Vegas Golden Knightsiin. Lindberg päätti kautensa Chicago Wolvesissa.

Kaudeksi 2019–2020 Lindberg palasi Ruotsiin ja teki yksivuotisen sopimuksen Timrå IK:n kanssa maan toiselle sarjatasolle.

### Maajoukkueura

Lindberg on pelannut neljä nuorten ja 15 poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | Djurgårdens IF | Allsvenskan | 5 | 0 | 1 | 1 | 0 | – | – | – | – | – |
| 2013–2014 | Djurgårdens IF | Allsvenskan | 3 | 0 | 0 | 0 | 0 | – | – | – | – | – |
| 2014–2015 | Oshawa Generals | OHL | 67 | 32 | 46 | 78 | 14 | 16 | 6 | 8 | 14 | 8 |
|  | Oshawa Generals | M-Cup | – | – | – | – | – | 4 | 3 | 2 | 5 | 0 |
| 2015–2016 | Binghamton Senators | AHL | 34 | 5 | 17 | 22 | 8 | – | – | – | – | – |
|  | Toronto Marlies | AHL | 22 | 6 | 6 | 12 | 12 | – | – | – | – | – |
|  | Toronto Maple Leafs | NHL | 6 | 0 | 2 | 2 | 4 | – | – | – | – | – |
| 2016–2017 | Toronto Marlies | AHL | 44 | 6 | 10 | 16 | 34 | – | – | – | – | – |
| 2017–2018 | Chicago Wolves | AHL | 64 | 10 | 13 | 23 | 30 | 2 | 0 | 1 | 1 | 0 |
| 2018–2019 | Wilkes-Barre/Scranton Penguins | AHL | 15 | 2 | 4 | 6 | 10 | – | – | – | – | – |
|  | Belleville Senators | AHL | 29 | 3 | 3 | 6 | 6 | – | – | – | – | – |
|  | Chicago Wolves | AHL | 17 | 0 | 4 | 4 | 12 | 13 | 2 | 0 | 2 | 4 |
| 2019–2020 | Timrå IK | Allsvenskan | 33 | 5 | 10 | 15 | 22 | – | – | – | – | – |
| 2020–2021 | Väsby IK | Allsvenskan | 38 | 14 | 15 | 29 | 121 | – | – | – | – | – |
| 2021–2022 | Södertälje SK | Allsvenskan | 14 | 0 | 6 | 6 | 6 | – | – | – | – | – |
|  | HC Vítkovice | ČEL | 18 | 3 | 4 | 7 | 29 | 6 | 3 | 1 | 4 | 14 |
| 2022–2023 | HC Vítkovice | ČEL | 34 | 3 | 8 | 11 | 12 | 10 | 0 | 0 | 0 | 6 |
| 5 kautta | yhteensä | Allsvenskan | 93 | 19 | 32 | 51 | 149 | – | – | – | – | – |
| 4 kautta | yhteensä | AHL | 225 | 32 | 57 | 89 | 112 | 18 | 2 | 1 | 3 | 6 |
| 2 kautta | yhteensä | ČEL | 52 | 6 | 12 | 18 | 41 | 16 | 3 | 1 | 4 | 20 |

Lähteet
-------

* Tobias Lindberg The Internet Hockey Databasessa (englanniksi)
* Tobias Lindberg *Elite Prospects*. Everysport Media Group AB.  (englanniksi)

### Viitteet

1. ↑  Millner, Alexander: HG på HM: Djurgården  25.5.2011. Hockeymagagasinet.com. Viitattu 1.1.2016. (ruotsiksi)
2. 1 2 3  Tobias Lindberg *Elite Prospects*. Everysport Media Group AB.  (englanniksi)
3. ↑  Lindberg and Hertzberg Commit to the Generals  25.8.2014. Oshawa Generals.  Arkistoitu 13.2.2016. Viitattu 1.1.2016. (englanniksi)
4. ↑  Tobias Lindberg The Internet Hockey Databasessa (englanniksi)
5. ↑  News Release: Senators sign forward Tobias Lindberg to entry-level contract  16.6.2015. OTTAWA:  Ottawa Senators. Viitattu 1.1.2016. (englanniksi)
6. ↑  News Release: Senators reduce 2015–16 training camp roster by 23 players  28.9.2015. OTTAWA:  Ottawa Senators. Viitattu 1.1.2016. (englanniksi)
7. ↑  Maple Leafs Complete Multi-Player Trade With Ottawa Senators  9.2.2016. Toronto Maple Leafs. Viitattu 7.3.2016. (englanniksi)
8. ↑  Phaneuf massiivisessa pelaajakaupassa Senatorsiin  9.2.2016. Jatkoaika.com. Viitattu 7.3.2016.
9. ↑  Boxscore – Toronto Maple Leafs – NHL.com  31.3.2016. Toronto Maple Leafs. Viitattu 26.4.2016. (englanniksi)
10. ↑  Silverman, Catherine: Sparks, Nylander part of Leafs assignment to AHL Marlies  10.4.2016. Today's Slapshot.  Arkistoitu 27.4.2016. Viitattu 26.4.2016. (englanniksi)
11. ↑  Maple Leafs acquire goalie Calvin Pickard from Vegas Golden Knights Sportsnet. Viitattu 24.2.2018. (englanniksi)
12. ↑  Penguins satsaa kevääseen – vahvisti keskikaistaansa Derick Brassardilla jatkoaika.com. Viitattu 24.2.2018.
13. ↑  Senators acquire Stefan Elliott and Tobias Lindberg from Pittsburgh *nhl.com*. Viitattu 18.1.2020. (englanniksi)
14. ↑  Vegas Golden Knights Acquire Mark Stone From The Ottawa Senators *nhl.com*. Viitattu 18.1.2020. (englanniksi)
15. ↑  NHL-meriterad svensk till hockeyallsvenskan Expressen. Viitattu 18.1.2020. (ruotsiksi)